NaiveNeuron/SloPal huggingface dataset:
Bugár, Béla, podpredseda NR SR (2010-09-07):
Však pred hlasovaním, aj tak ako spravodajkyňa poviete čo a ako, o čom ideme hlasovať a tak ďalej, predpokladám. Takže to pred hlasovaním. Ďakujem pekne. Prerušujem rokovanie o tomto bode programu. Teraz budeme pokračovať ešte informáciou o vydaných aproximačných nariadenia vlády Slovenskej republiky v I. polroku 2010 a o zámere prijímania aproximačných nariadení vlády Slovenskej republiky v II. polroku 2010 , parlamentná tlač 36. Nech sa páči, pani ministerka Žitňanská, máte slovo.
B. Bugár, podpredseda NR SR: (2002-07-04):
J. Benčat, poslanec: Ďakujem za slovo, pán predsedajúci. Ja mám dojem, že sa tu odvoláva niekto iný. Stále sa vytýkajú nejaké chyby našej vláde pred štyrmi rokmi. My chceme odvolať pána premiéra, ktorý tu vládol posledné volebné obdobie! A myslím si, že je to relevantné z našej strany, pretože ak si zoberieme fakty, ktoré tu už boli povedané, tak máme pravdu. My sme posudzovaní alebo bolo vytýkané, že ohrozujeme našu politickú stabilitu, ohrozujeme náš vstup do EÚ a podobne. Ak niekto ohrozuje vstup do EÚ a NATO, tak je to táto vláda, táto vláda neplní hlavne ekonomické kritériá. Kodanské kritériá, možno, že neboli plnené pred štyrmi rokmi, ako ste to tam vy naservírovali, ale ekonomické kritériá dnes nespĺňame a budeme mať veľké problémy, aby sme ich splnili. Takže ak sa niekto do NATO ponáhľa, mal by predovšetkým zvážiť našu ekonomickú situáciu, našu spôsobilosť konkurovať alebo sa aspoň zaradiť do tohto trhu, do ktorého chceme ísť ekonomicky. To ostatné potom už príde. Druhý bod je administratíva a tretí bod je legislatíva. Tieto veci, ak budeme plniť, budeme akceptovateľní. A nehovorme tu o nejakých hlúpostiach, ktoré sa tu možnože prezentujú, ktoré tu boli pred štyrmi rokmi. Ja si myslím, že všetko, čo ste postavili pred štyrmi rokmi, bolo postavené na klamstve. Dnes klamete už aj EÚ, tým, čo im udávate, aké čísla máte. To je všetko.
M. Hort, podpredseda NR SR: (2007-10-16):
Otváram všeobecnú rozpravu. Konštatujem, že som do rozpravy nedostal žiadnu písomnú prihlášku. A preto sa pýtam, kto sa chce do rozpravy prihlásiť ústne. Prihlásení sú pani Magda Vášáryová, pani Ágnes Biró, pán Dušan Jarjabek. Končím možnosť prihlásenia sa do rozpravy ústne. A dávam teraz priestor na vystúpenie v rozprave pani poslankyni Magdaléne Vášáryovej. Nech sa páči.
Grausová, Natália, poslankyňa NR SR (2016-10-27):
Ďakujem. (Zaznievanie gongu.) Pán predsedajúci, páni poslanci a občania poslanci, chcela by som, teda najprv by som sa venovala jednej veci, pretože tu padli nejaké poznámky o kresťanstve. Tak ja by som chcela zdôrazniť, že to, že je človek kresťanom, neznamená, že musí byť aj idiotom. To pre všetkých, ktorí sa oháňajú kresťanstvom a ktorí sa snažia kresťanov vydierať. Ďalej. Chcela by som uviesť niektoré veci na pravú mieru. Ja nemám nič proti Židom, aj keď u nás sú väčšinou Chazari, aj v tomto parlamente a nemám nič ani proti Chazarom. A skutočný a dokonca si myslím, teda bohužiaľ, skutoční potomkovia Izraelitov sefardskí Židia sú v Izraeli podceňovaní a považovaní za občanov tretej kategórie. Mne je veľmi ľúto, že samotní Židia sú od mladosti zastrašovaní sionistami, vydieraní rôznymi spôsobmi, čo je jeden fakt. Pretože mi, a preto mi môže pomýlených Izraelitov byť, iba môžem ich poľutovať, že sú dezinformovaní a že sú sionistami zastrašovaní. Takže k tomu toľkoto. Čiže nie som ani antisemita, ani rasista, ani nič podobné. Teraz by som chcela k občanom, zahraničným agentom ako občanom zahraničným agentom slovakofóbom. Pracujete pre peniaze hnaní nenávisťou, ktorá vás vnútorne zožiera. Možnože niektorí z vás sú len pomýlení a zaslepení, uvedení do omylu. Uvedomte si, prosím, slúžite šialencom posadnutým túžbou po totalitnej svetovláde, ale nemýľte sa. Vaši diabolskí majitelia; takto, nemýľte sa, pretože nepatríte napriek tomu, že slúžite týmto šialencom, nepatríte k vyvoleným, nepatríte medzi vyvolených. Vaši diabolskí majitelia, ktorí vás vlastnia a platia, tí vás po použití odhodia ako špinavú nepotrebnú handru. Ja vás prosím, spamätajte sa, kým je ešte čas. Cesta späť je ešte stále možná. Vďaka.
Beluský, Martin, poslanec NR SR (2021-11-09):
Ďakujem za slovo, pán predseda. Pán poslanec Cmorej, ja síce to nerobím úplne rád, ale vzhľadom na to, že patríme do inej názorovej skupiny, ale ja si vás musím zastať, pretože mali by sme naozaj dodržiavať zákon o rokovacom poriadku a ten jasne hovorí, že poslanec prednesie svoje návrhy na záver svojho vystúpenia v rozprave, a to doslovným prečítaním bez odôvodnenia. Tiež sa snažím na tieto veci dávať pozor, ale už asi dva alebo trikrát som na to v minulosti upozornil a musel teda ten predkladateľ znovu tie návrhy prečítať. Je to proste zákon o rokovacom poriadku, je to nešťastne formulované a tiež v rámci tej nejakej diskusie o novele tohto zákona, ktorú teda má pod sebou pán poslanec Vetrák, sme navrhovali, aby sa tiež toto ustanovenie zmenilo, pretože tiež si myslíme, že je nezmyselné, ale momentálne ho tam máme, takže treba na to proste dávať pozor. A ďalšia vec, ktorú treba povedať, je, si myslím, že bolo od vás správne, že ste na to upozornili, že ste, nemuseli ste nič povedať a potom pri prednášaní hlasovania povedať, že to nebolo v súlade s rokovacím poriadkom, nemuseli ste dať o tom hlasovať, takže ten postup podľa mňa bol korektný, tú formu ja nehodnotím, ale ten obsah, si myslím, že bol správny. Ďakujem.
Blaha, Ľuboš, poslanec NR SR (2012-06-29):
Ďakujem pekne. Pán kolega Šebej, vážim si vaše argumenty, aj keď s nimi nesúhlasím, ale do veľkej miery treba povedať, že tento spor je úplne legitímny. Je to spor medzi neokonzervatívnym elitárskym – a to je odborný pojem, nie pejoratívny – vnímaním demokracie a participatívnym vnímaním demokracie. Ten spor je aj v politológii dneska veľmi aktuálny, spor medzi Giovannim Sartorim a Samuelom Huntingtonom, ktorí očividne sú vaši obľúbení autori, a medzi participatívnymi demokratmi, ako je Robert Dahl, Benjamin Barber atď. Ja mám pocit, že vy príliš zdôrazňujete tú jednu stranu argumentácie, tú neokonzervatívnu, a uchádza vám pointa tých participatívnych argumentov. Ja si však myslím, že nemožno zužovať otázku participatívnej demokracie len na referendum. Jeden z tých argumentov, ktorý používa aj Sartori, je, a ten je naozaj namieste, že referendum znemožňuje situáciu, tzv. hru s pozitívnym súčtom, tzv. win-win situáciu. Dochádzame vždy do situácie, že buď ste za, alebo proti, a tým pádom sa stráca priestor pre kompromisy. Preto existujú aj iné nástroje participatívnej demokracie, ktoré ale môžme diskutovať. Participatívne rozpočty, ako napríklad v Porto Alegre, participatívne stromy, dokonca v hlavnom meste Bratislava taký existuje. Existujú formy, ako je ekonomická demokracia a výrobná samospráva, v španielskom katolíckom projekte Mondragón takýto projekt existuje. Čiže existujú rôzne formy participatívnej demokracie. Ja by som naozaj tú diskusiu nezužoval iba na referendum. Posledná poznámka. Naozaj s tým Hitlerom, to bolo preháňanie, lebo ten Hitler vyhral voľby. Zrušíme preto voľby? To sa ťažko... Tento druh argumentácie sa naozaj dá ľahko zneužiť. Ja by som sa zasa vrátil do odbornej roviny, naozaj je tu spor medzi neokonzervatívcami a participatívnymi demokratmi a treba naozaj povedať popravde, že ľavica stála vždy na strane participácie, čiže v tomto spore naozaj nemôžem stáť na vašej strane. Ďakujem.
B. Bugár, podpredseda NR SR: (2006-03-15):
(Hlasovanie.) Prítomných je 122 poslancov, za 59, proti 1, zdržalo sa 59, nehlasovali 3. Konštatujem, že túto pripomienku pána prezidenta sme neschválili.
Paška, Pavol, predseda NR SR (2014-09-16):
Ďakujem pekne, pán minister. Pán poslanec Kamenický je určený spravodajca. Poprosím ho o informáciu.
P. Hrušovský, predseda NR SR: (2004-03-12):
vládnom návrhu zákona, ktorým sa mení a dopĺňa zákon č. 95/2002 Z. z. o poisťovníctve a o zmene a doplnení niektorých zákonov v znení zákona č. 430/2003 Z. z. Prerokúvame návrh zákona ako tlač 510. Panie poslankyne, páni poslanci, tlač 510 a poprosil by som vás, aby ste si k tejto tlači 510, ak chce niekto vystúpiť v rozprave, ešte priložili pozmeňujúce návrhy, ktoré predložili páni poslanci v rozprave. Pán poslanec Horák predložil obsiahly pozmeňujúci návrh. Pán minister, nech sa páči.
Pellegrini, Peter, predseda NR SR (2015-01-27):
Ďakujem pekne. Ďalší v rozprave vystúpi pán poslanec Martvoň. Nech sa páči.
Marcinčin, Radovan, poslanec NR SR (2023-03-21):
Prosím, pán predseda, teraz dajte hlasovať o tom, že návrh zákona Národná rada Slovenskej republiky prideľuje na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre vzdelávanie, vedu, mládež a šport a zároveň, že za gestorský výbor určuje Výbor Národnej rady pre vzdelávanie, vedu, mládež a šport. V súlade s rozhodnutím predsedu Národnej rady Slovenskej republiky, pán predseda, dajte hlasovať o tom, že určené výbory prerokujú návrh zákona do 26. apríla 2023 a v gestorskom výbore do 28. apríla 2023.
Zmajkovičová, Renáta, podpredsedníčka NR SR (2014-10-23):
Prerušujem rokovanie o tomto bode programu. Páni poslanci, vzhľadom na to, že zajtra o 9.00 hodine pokračujeme v rokovaní neverejnou časťou 39. schôdze, žiadam zamestnancov kancelárie, aby vykonali potrebné opatrenia na zabezpečenie tohto neverejného rokovania vrátane zamedzenia úniku informácií z rokovacej sály. Želám všetkým ešte pekný večer. (Prerušenie rokovania o 19.03 hodine.)
Viskupič, Marián, poslanec NR SR (2023-12-14):
Okej. Čiže ak bežný človek si ide robiť konsolidáciu svojich výdavkov, svojho rozpočtu, tak jednoducho vždy najprv pozerá na tú výdavkovú stranu, lebo to má skutočne v rukách, to je stopercentne v jeho rukách, že ten, keď ten výdavok neurobím, tak som ušetril. Až potom sa dá pozerať na príjmovú, že áno, môže pozerať tá rodina, aby zvýšila svoje príjmy, ale to je vždy menej istý zdroj, lebo to už nezávisí len od nich. Takto by sa aj štát mal správať, pozerať sa na tú výdavkovú stranu hlavne, nie to predávať len na plecia občanov, čo teda, bohužiaľ, štát robí. Kolega Brani Gröhling, no ja som presvedčený, že najneskôr v apríli, jednoducho po prezidentských voľbách vláda príde s novelizáciou rozpočtu, pretože kombinácia zlého vývoja naplánovaných príjmov a tohto množstva naplánovaných výdavkov proste jednoducho bude nezrealizovateľná a neudržateľná. Ďalej by som, pani kolegyňa Jurík, presne tak, bohužiaľ, máme najvyšší, najvyšší rozpočtovaný deficit zo všetkých krajín EÚ, 6 %. A že sa to dá inak a lepšie, sa stačí pozrieť do Česka. Čechom aj rozumieme, kopu z nás trošku sleduje, že čo sa v tom Česku deje, jasné, robia náročné a bolestivé opatrenia, samozrejme, že sa to týka aj ľudí, vždy sa konsolidácia týka aj ľudí, ale výsledok je, že ich verejné financie sú v oveľa lepšom stave, oveľa viac udržateľné a ich plánovaný, rozpočtovaný deficit je 2 %, majú trikrát lepšie hospodárenie. Fakt akože možno by, keby vláda pozerala na tých lepších, a to Česko je krajina, kde môžme chodiť pre dobré nápady. A je tam fakt pre aké nápady chodiť. Asi už viac nestihnem... Ďakujem pekne ešte raz všetkým kolegom za faktické poznámky.
Grendel, Gábor, podpredseda NR SR (2023-06-15):
Ďakujeme, pán minister. Otázka číslo sedemnásť je od pani poslankyne Moniky Kozelovej a pani ministerky kultúry Silvii Hroncovej sa pýta: „Pani ministerka, gratulujem k zneniu PVV v kapitole Kultúra. Prosím, ako vidíte možnosť uvedenia zákona o kultúre, zákona o sponzoringu či štatútu umelca? Je možnosť zrealizovania časti z PVV ešte pod vaším vedením? My sme na mimoriadne schôdze pripravení.“
Laššáková, Jana, podpredsedníčka NR SR (2015-12-11):
Pán poslanec Puci, nech sa páči.
Kollár, Boris, predseda NR SR (2023-02-09):
Pristúpime, pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie. Prosím, dodržiavajte rokovací poriadok, kolegovia. Dobre? (Ruch v sále.)
Valášek, Tomáš, poslanec NR SR (2023-03-23):
Vďaka. To bude skôr doplňujúca poznámka, asi nie otázka, lebo keďže tu nie je ani pán minister financií, možno sa tomu môže venovať pán minister školstva neskôr, ale predpokladám, že pani vicepremiérka nebude mať tie čísla poruke. Vďaka za tie detaily. Samozrejme, ten problém s tým, že mi dávate absolútne čísla, vďaka za ne, ony sú dohľadateľné aj z plánu obnovy. Ten problém je ten, že on neporovnáva, či tie čísla sedia na tie počty učiteľov a na tie kapacity, ktoré bude treba. Inými slovami, vieme, koľko treba nových miest. To číslo je rozporuplné, my si myslíme, že to bude trochu viac, ale nech je to povedzme aj tých 7-tisíc. Otázka je, či tie prostriedky vyčlenené stačia na tých 7-tisíc miest. To, žiaľ, z toho, z tej analýzy, ktorú ste poskytli alebo ktorú vám poskytlo, poskytol Úrad vlády či ministerstvo financií, chýba. Takisto, a možno sa k tomu dostaneme, ja privítam odpoveď potom aj od pána ministra školstva neskôr, ak teda nevadí, že odpoviete aj možno mimo programu, mám aj ja na vás pár otázok, ktoré boli vylosované. Privítam potom odpoveď, že čo s tými obcami, kde sa nenašlo miesto ani v štátnych, ale ani v tých súkromných škôlkach. My vítame, samozrejme, že je tu tá možnosť, že keď kapacity štátne nestačia, že je tu ten, tá možnosť ísť či do cirkevnej, či do inej škôlky. Ale čo v prípadoch, že nie je ani jedna, ani druhá, ani tretia možnosť? Viete, máte zmapované, koľko tých prípadov bude? Lebo opäť, v tejto odpovedi bolo spomenuté, že také prípady asi budú, ale nemáme kapacity a nemáme odpoveď na to, koľko ich bude a čo sa v týchto prípadoch bude robiť. Ale to nie je ani tak doplňujúca otázka, skôr doplňujúca poznámka. Vďaka.
B. Bugár, podpredseda NR SR: (2003-02-26):
Pýtam sa pána navrhovateľa, či chce zaujať stanovisko v rozprave. Nech sa páči, pán poslanec.
Fecko, Martin, poslanec NR SR (2014-12-09):
Ďakujem pekne. Pán kolega, ďakujem za ten historický exkurz, na ktorý ja nemám zatiaľ, aby som takto mohol nejakým spôsobom pospomínať. Ale trafili ste, myslím, presne. Keby taký Estónec, Litovec sa postavil, tak to si neviem tam ani predstaviť, ako by to tam skončilo. A veľmi ma zaujalo to džentlmenstvo, ako ste povedali, tých Angličanov, že prakticky predsa len u nich sa tá hrdosť akože nesie. Proste áno, že som a dám ti šancu. Žiadne, že ťa hneď potopím a neviem ako. Myslím si, že my máme čo dobiehať. A jedno ma trošku tak ako kvári, že my viac-menej sme si nemali ani šancu ešte uvedomiť, že sme už tí Slováci, ktorí viac-menej majú ten list vlastníctva na svoju krajinu a našu hrdosť nejakým spôsobom, nechcem povedať, že dáme do úzadia, ale nepestujeme ju tak, ako ja by som si to predstavoval. Pretože, keď raz prídete na naše veľvyslanectvo a zistíte, že tam nemajú o Slovensku ani jeden propagačný materiál, tak sa pýtam, aký máš byť hrdý, ty Slovák, na svoju krajinu v cudzine, teda keď si tam, keď viac-menej o nej nikto nevie. Takže o to väčšie, keď ste povedali, že som to rozmenil na drobné, áno, že to územie, z ktorého ty si vzišiel, človeče boží, na Slovensku, kde tvoji rodičia, prarodiča, pra-pra možno sa oňho bili, o to väčšie by malo byť to hrdinstvo tvoje, že áno, ja som hrdý na to, že som ten Zamarovčan, alebo neviem, ktorý som proste. A ako ste povedali, pán kolega, budem trošku reagovať aj na kolegu Kvasničku, že aj takéto doslova, že vypäté situácie sa samozrejme môžu vyskytnúť, ale mali by sme to všetko riešiť inteligentne, demokraticky, džentlmensky, kde by sa všetky tie, by som povedal, skrivodlivosti povedia z očí do očí. Nie poza chrbty a potom zisťujeme, že tam je problém, hen je problém. Nakoniec zistíme, že nič z toho. Takže ja by som ten zákon najradšej možnože prepracoval hoci aj celý o tom lesnom zriadení, ale v tejto časti, v ktorej ja ho dávam, myslím si, že ho skvalitňujeme a dávame šancu prerásť do tej demokracie, tej džentlmenskej demokracie, že poďte, ukážte a gazdujte si so všetkými pre a proti... (Prerušenie vystúpenia časomerom.)
Á. Biró, poslankyňa: (2009-06-25):
A pani kolegyňa Tóthová, keď povedala, že zákon, ktorý nemá sankcie, je v praxi len paškvilom, tak vám chcem povedať, že existuje takýto paškvil a je to zákon o používaní jazykov národnostných menšín. Ďakujem.
Grendel, Gábor, podpredseda NR SR (2022-10-05):
Ďakujem veľmi pekne, pán poslanec. Spravodajcom k tomuto bodu je pán poslanec Lukáš Kyselica, ktorého určil navrhnutý gestorský ústavnoprávny výbor. Nech sa páči, pán poslanec, máte slovo.
T. Cabaj, poslanec: (2009-04-15):
Zároveň, aby sme týmto hlasovaním za gestorský výbor určili výbor pre verejnú správu a regionálny rozvoj, určili lehoty na prerokovanie, a to výbory do 10. júna 2009 a gestorský do 12. júna 2009.
Pollák, Peter, poslanec NR SR (2023-12-13):
Ďakujem pekne. Ja by som nadviazal na rozpravu pána podpredsedu Šimečku. Ďalší veľký problém v rámci tohto návrhu zákona je zníženie percentuálnej sadzby povinných príspevkov do II. piliera v rámci dôchodkového systému. Tento návrh znižuje percento odvodu do II. piliera z 5,5 % na 4 % a 1,5 % sa presunie do I. piliera, aby mala nová vláda na vyplácanie trinástych dôchodkov. Tie nasľubovali vo veľkej výške ešte pred voľbami, potom ich pre istotu tento rok ani nevyplatili a tým svoj sľub porušili. Ale to, že peniaze na tie 13. dôchodky v budúcom roku chcú zobrať často od synov, dcér či vnúčat presne tých dôchodcov, a potom im ich teatrálne vyplatia s tým, že peniaze našli v rozpočte, to už nehovorili nikomu. Práve tu sa ukazuje ako nová vláda žiadnym spôsobom nemyslí na budúcnosť našej krajiny a na to, ako bude štát vyplácať do budúcnosti dôchodky. Dôchodkový systém na Slovensku má mnoho vážnych problémov, ktoré pramenia v jeho nastavení. Výdavky na dôchodkový systém stúpajú každým rokom a pri vysokej migrácii mladých ľudí či zvyšujúcemu sa počtu dôchodcov tu budú v budúcnosti veľmi vážne problémy, aké sme mohli vidieť v škandinávskych krajinách v 90. rokoch. Druhý pilier slúži ako jedna z možností pre zabezpečenie, aby ľudia mali kvalitný dôchodok bez ohľadu na to, čo sa bude diať so štátom, či bude mať alebo nebude mať na vyplácanie dôchodkov. Nastavenie nie je ideálne, ale nová vláda sa rozhodla do neho vstúpiť a ošklbať ľudí, ktorí si zodpovedne šetria na svoju budúcnosť, o ich ťažko zarobené peniaze. Žiadna dlhodobá stratégia, žiadna vízia. Ide len o jedno, a to, aby sa udržali čo najdlhšie pri moci. Ďakujem pekne.
Zmajkovičová, Renáta, podpredsedníčka NR SR (2012-12-14):
Pán poslanec Mičovský.
Kramplová, Dagmar, poslankyňa NR SR (2024-06-12):
Vážený pán predsedajúci, vážené panie poslankyne, vážení páni poslanci, predkladám vám za skupinu poslancov Rudolfa Huliaka, Dagmar Kramplovej, Adama Lučanského a Andreja Danka návrh zákona, ktorý sa týka zvýšenia príspevku na pohreb. Tento zákon považujeme ako veľmi sociálny príspevok ľuďom, ktorí sa nachádzajú v najťažšej, v jednej z najťažších chvíľ v živote, kedy sa stretnú so stratou svojho blízkeho, blízkej osoby a teda sú postavení ešte aj pred situáciu, kedy je potrebné zariadiť pohreb. Od roku 2007, kedy bol naposledy upravený tento príspevok, ktorý je v súčasnosti 79,67 eura, sa tento príspevok neupravoval a my navrhujeme, aby sa vzhľadom na súčasnú ekonomickú situáciu a infláciu a zvýšenie všetkých nákladov, ktoré sa týkajú pohrebu, zvýšil na sumu 200 eur, čo je zvýšenie o stodvadsať celá, o 120,33 eura. Podľa štatistického úradu v roku 2023 zomrelo na Slovensku 55-tisíc ľudí, čo pri takomto čísle sa jedná o zvýšenie príspevku na pohreb o 6 mil. 600-tisíc eur. Chcem vás týmto, keďže sa nejedná o tak zásadnú sumu, ktorá sa týka rozpočtu Slovenskej republiky, ale pre rodiny a pozostalých sa jedná o sumu, ktorá im výrazne pomôže ako sociálny príspevok, poprosiť o podporu. Ďakujem pekne.
Jurinová, Erika, podpredsedníčka NR SR (2013-02-08):
Ďakujem pekne. Chce sa vyjadriť pán spravodajca? (Reakcia spravodajcu.) Nie. Prerušujem rokovanie o tomto bode programu. Máme 5 minút, pán Kaník sa ospravedlnil pre chorobu, tak týmto prerušujem... (Hlasy v sále.) Pán poslanec Osuský, teda nasleduje prvé čítanie o návrhu poslanca Národnej rady Slovenskej republiky Petra Osuského na vydanie zákona, ktorým sa mení a dopĺňa zákon Slovenskej národnej rady č. 346/1990 Zb. o voľbách do orgánov samosprávy obcí v znení neskorších predpisov . Návrh zákona má parlamentnú tlač 344, návrh na jeho pridelenie na prerokovanie výborom je v rozhodnutí č. 325. Týmto vám dávam, pán poslanec, slovo, aby ste uviedli svoj zákon. Ďakujem pekne.
Pleštinská, Zita, poslankyňa NR SR (2020-05-13):
Ďakujem za slovo, pán predsedajúci. Pani verejná ochrankyňa práv, ďakujem vám za vašu správu a rovnako pani spravodajkyni pani Vladimíre Marcinkovej za jej príspevok v rozprave. Chcela by som dať dôraz na stať, keď ste hovorili o našich senioroch. Veľmi úzko spolupracujem z Fórumom pre pomoc starším, národnou sieťou pod vedením pani prezidentky Ľubice Gálisovej, ktorá sa zaoberá už 20 rokov postavením starších, ochranou ich práv, kvalitou a dôstojnosťou ich života. Počet starších sa na Slovensku zvyšuje, patríme medzi najrýchlejšie starnúcu spoločnosť v rámci Európy, napriek tomu máme nedostatok služieb, nekvalitnú starostlivosť, dochádza často k zanedbávaniu a neposkytnutie potrebných služieb a starostlivosti a poskytnutia pomoci, poradenstva a riešenie problémov hlavne osamelých a vekovo starších ľudí, ktorí sú odkázaní na pomoc a domácu či ústavnú starostlivosť. Musíme konštatovať, že postavenie starších sa, žiaľ, neustále zhoršuje aj zvyšovaním ich životných nákladov. V spoločnosti rastie aj fenomén páchania, zanedbávania starostlivosti, zneužívania a páchania násilia, týrania starších. Významne narastá počet tých, ktorí zažívajú hlavne domáce násilie, je to vážny problém, s ktorým sa stretáva stále viac starších ľudí, a napriek prijatým zákonom na ich ochranu tento problém nie je riešený. Verím, že aj touto skupinou obyvateľstva sa budeme intenzívne zaoberať. Ďakujem pekne.
Laurenčík, Milan, podpredseda NR SR (2020-03-25):
Ďakujem, pán minister. Všetkým ďakujem za účasť a vyhlasujem tretiu schôdzu za skončenú. Pani poslankyne, páni poslanci, želám vám šťastný návrat do vašich domov a teším sa na stretnutie nabudúce. (Rokovanie 3. schôdze NR SR sa skončilo o 19.01 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR a člen vlády SR) mali povinnosť mať na tvári rúška, resp. aj ochranné rukavice na rukách. Po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Rozhodnutie Úradu verejného zdravotníctva Slovenskej republiky č. OLP/2405/84443 zo dňa 09. 03. 2020, ktorým sa verejnou vyhláškou oznámilo vydanie rozhodnutia, a rozhodnutie Úradu verejného zdravotníctva Slovenskej republiky č. OLP/2680/2020 zo dňa 17. 03. 2020, ktorým Národnej rade Slovenskej republiky udelil výnimku.) 60
Grendel, Gábor, podpredseda NR SR (2021-05-27):
Pán poslanec Podmanický, už asi na grémiu zaznelo, takže v rozprave teraz vystúpi pán poslanec Filip Kuffa.
Pčolinský, Peter, podpredseda NR SR (2022-12-06):
S ďalšou faktickou pán poslanec Mazurek.
Paška, Pavol, predseda NR SR (2013-09-11):
(Hlasovanie.) 142 prítomných, 81 za, 47 proti, 14 sa zdržalo. Návrh sme schválili.
Bašistová, Alena, poslankyňa NR SR (2019-09-20):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Paška, Pavol, predseda NR SR (2012-12-06):
Pán poslanec Beblavý.
P. Hrušovský, predseda NR SR: (2005-05-18):
(Hlasovanie.) 133 prítomných, 67 za, 10 proti, 42 sa zdržalo, 14 nehlasovalo. Návrh sme schválili. Ďalší návrh.
Figeľ, Ján, podpredseda NR SR (2015-03-17):
V rozprave ešte vystúpi, nech sa páči, pán kolega Dušan Galis ako posledný prihlásený.
Mierna, Anna, poslankyňa NR SR (2021-12-09):
Áno, 888. Ďakujem pekne za slovo. (Prerušenie vystúpenia predsedajúcim.)
Bugár, Béla, podpredseda NR SR (2019-09-25):
Výborne, takže prosím, uvediem, ak môžte, hlasujeme o návrhu poslankyne Petrík na vydanie zákona o... (Reakcie z pléna.)
P. Hrušovský, podpredseda NR SR: (2001-12-04):
Návrh sme schválili. Ďalší návrh.
Kalivoda, Peter, poslanec NR SR (2023-12-08):
Ďakujem pekne, pán predsedajúci. Pán kolega Hlina, možno ste v tom vašom vystúpení povedali aj niečo zmysluplné, ale, žiaľ, tá forma prekryla samotný obsah, takže neviem to posúdiť úplne, úplne presne. Nuž a čo sa týka tomu, toho vykrikovania, vyvreskovania, ja to takto kľudne pomenujem, tak myslím si, že tu sedíte v tej sále rovnako, ako tu sedím aj ja a ako tu sedíme aj ostatní kolegovia, a počujete tu nielen tie výkriky, nielen to vykrikovanie, ziapanie, ale aj ten slovník, napríklad pred chvíľočkou kolega, ktorý hovoril, či už opice, chalankovia, vláda podvodníkov, nuž toto vám nepripadá ako cirkus? A myslím si, že to je ešte veľmi, veľmi slušné slovo. Ďakujem pekne.
Danko, Andrej, predseda NR SR (2018-06-14):
Ďakujem, otváram rozpravu. Do rozpravy som nedostal žiadnu písomnú prihlášku. Pýtam, sa či sa chce niekto prihlásiť do rozpravy ústne. Pán poslanec Antal, nech sa páči.
Prostredník, Ondrej, poslanec NR SR (2024-02-27):
Pán predseda, v rozprave k predmetnému návrhu nebol podaný žiaden pozmeňujúci návrh, a preto, prosím, dajte hlasovať o odporúčaní gestorského výboru, aby Národná rada Slovenskej republiky vrátila návrh uznesenia navrhovateľom na dopracovanie.
Blaha, Ľuboš, podpredseda NR SR (2023-11-14):
Slovo má pani poslankyňa Zuzana Števulová, nech sa páči.
A. Přidal, poslanec: (2003-02-06):
Z. Martináková, podpredsedníčka NR SR: Pán poslanec Abrhan, faktická poznámka.
Dostál, Ondrej, poslanec NR SR (2018-06-18):
Pán poslanec Farkašovský, ďakujem, že ste vystúpili, je to naozaj niečo výnimočné v rámci vládnej koalície, že niekto vôbec zareaguje na opozičný návrh a povie svoj pohľad, aj keď ten pohľad je úplne odlišný ako náš, ale teda oceňujem, že ste, že ste vôbec vystúpili, a teda nemyslím to nijako sarkasticky. Už s tým, čo ste hovorili, až tak veľmi nesúhlasím. Tvrdili ste napríklad, že dátová žurnalistika nie je investigatívna žurnalistika, že investigatívny novinár musí byť zrelá osobnosť, že novinár rok, rok-dva po skončení žurnalistiky nemôže robiť investigatívneho novinára. No nerozumiem celkom prečo. Jednak teda štúdium žurnalistiky nie je podmienkou toho, aby človek robil novinára, poznám viacerých kvalitných novinárov, ktorí žurnalistiku nikdy neštudovali. A touto vašou logikou potom Ján Kuciak nebol investigatívny novinár? Ján Kuciak nebol kvalitný investigatívny novinár len preto, že bol mladý, len preto, že pracoval s dátami? Dnešná doba umožňuje zisťovať informácie, prepojenia a súvislosti nielen tým, že sa novinár v prestrojení vyberie do terénu a tam niečo potajme zistí, alebo si nájde nejakých utajených svedkov v mafii, alebo mu niekto praskne niečo z predstaviteľov politickej moci, ktorý sa chce porátať s konkurentmi. Dnes už aj na internete možno nájsť kopu informácii bez toho, aby sa človek pohol od počítača, a častokrát sú to veľmi zaujímavé a dôležité informácie, ako ukazuje práve práca Jána Kuciaka. A nie je pravda ani to, že investigatívny novinár musí predložiť dôkazy a musí ich predložiť orgánom činným v trestnom konaní, to bolo, dúfam, iba nejaké prerieknutie z vašej strany.
Uhliarik, Ivan, poslanec NR SR (2013-06-28):
Ďakujem pekne. Vážená pani predsedajúca, vážené dámy, páni, v prvom čítaní k návrhu skupiny poslancov Národnej rady na vydanie zákona, ktorým sa mení a dopĺňa zákon č. 362 a o zmene a doplnení niektorých zákonov v znení neskorších predpisov, v súlade s § 73 ods. 1 zákona o rokovacom poriadku som bol určený Výborom Národnej rady Slovenskej republiky pre zdravotníctvo za spravodajcu k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov, tlač 554. Na základe uvedeného podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a v § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti uvedené v legislatívnych pravidlách. Ako sa uvádza v dôvodovej správe, návrh zákona je v súlade s Ústavou Slovenskej republiky, ostatnými zákonmi a s medzinárodnými zmluvami, ktorými je Slovenská republika viazaná, a s právnymi predpismi Európskej únie. Predložený návrh zákona nemá vplyv na štátny rozpočet a na rozpočet verejnej správy. Predložený návrh nemá vplyv na podnikateľské prostredie a ani vplyv na informatizáciu spoločnosti. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. Prosím, otvorte rozpravu, do ktorej sa hlásim ako prvý, ale, samozrejme, otvoríte ju vy.
Kotleba, Marian, poslanec NR SR (2021-02-25):
Jožko, ja ti tiež ďakujem za maximálne kultivovaný prejav, taký, že nebol, nebol, a si myslím, že ani nie je tam čo vytknúť ani z pohľadu koaličných poslancov. Ja len chcem zdôrazniť jednu myšlienku, ktorú si tak letmo tam naznačil, že v podstate na Slovensku dnes platí priama úmera, čím viac plošného testovania, tým vyššia nakazenosť obyvateľstva. No a ja ako informatik musím povedať, že ak chceme, aby v podstate priebeh tejto funkcie, ktorú sme alebo ktorú vláda svojimi opatreniami vytvorila, a chceme priebeh a výsledky tejto funkcie zmeniť, až otočiť, nielen znížiť tú priamu úmeru, tak si musíme priznať, kolegovia, kolegyne, že chyba nie je v ľuďoch, ale chyba je vo vzorci, ktorý vláda na riešenie situácie uplatňuje. A preto jediné, čo pomôže zmeniť výsledok tohto vzorca, ktorý vláda používa, nie je, že budeme neustále zvyšovať hodnoty týchto premenných, ktoré máme dve v podstate v tomto vzorci, a to je počet testov, ktoré chceme neustále zvyšovať, aj keď vidíme, že to nemá zmysel, a zvyšovanie intenzity opatrení, ktoré majú ľudia dodržiavať, lebo vidíme, že ani to nemá zmysel. Čiže my musíme zmeniť samotný vzorec. A keď to dokážete, dosiahnete, že viete v hlavách pochopiť, že proste musí sa ísť na to inak, tak potom sa môžeme rozprávať o tých premenných a o tom, na aké hodnoty ich treba nastaviť. Jožko, ďakujem.
Lehotský, Tomáš, poslanec NR SR (2022-06-15):
Ďakujem veľmi pekne, pán predsedajúci. Vážené panie poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor NR SR pre financie a rozpočet. Zároveň odporúčam, aby výbory uvedené návrhy prerokovali do 9. septembra 2022 a gestorský výbor do 12. septembra 2022. Pán predsedajúci, prosím, otvorte rozpravu k uvedenému návrhu zákona.
Nash, Natália, poslankyňa NR SR (2023-12-18):
Ďakujem veľmi pekne za slovo. Ďakujem Marekovi Lackovičovi za exkurz do predvolebnej kampane, kedy nám SMER ponúkal sľub, teda posilnenie, personálne posilnenie sekcie športu, posilnenie postavenia štátneho tajomníka pre šport a pozývanie ho na rokovania vlády, kým HLAS nám ponúkal zriadenie národnej športovej agentúry a vyhral, bohužiaľ, ten najhorší z týchto troch návrhov, a síce návrh na zriadenie nového ministerstva cestovného ruchu a športu. Ak mám byť úprimná, tak keby som sa mala ja rozhodnúť pre jeden z týchto troch návrhov, tak by som si asi vybrala ten prvý návrh, teda ten návrh SMER-u, hoci si myslím, že oni tento návrh nemali preto, že by, že by chceli športu nejako pomôcť, ale preto, že ich šport absolútne nijako nezaujímal. A toto využil pán Danko, ktorý prišiel so svojím úžasným návrhom a vytrucoval si nové ministerstvo. Ale ja úplne nechápem, ako si dokázal vytrucovať ešte, že mu k tomu prihodili aj ten Tipos, lebo to je pre mňa absolútny zázrak, ktorý sa mu podaril. Asi je to nejaký vianočný zázrak, lebo toto sa 30 rokov športovému hnutiu nepodarilo. Proste vytrucovať si, aby Tipos patril pod ministerstvo športu. To je, to je naozaj akože vianočný darček nádherný. A veľmi sa mi na tom ešte páči, neviem, či to stihnem, aký obrovský vplyv majú na Andreja Danka mimovládky zo športu, a síce Slovenský zväz ľadového hokeja, Slovenský futbalový zväz a Slovenský olympijský a športový výbor. Ďakujem týmto mimovládkam.
P. Paška, predseda NR SR: (2009-04-17):
(Hlasovanie.) 138 prítomných, 61 za, 56 proti, 20 sa zdržalo, 1 nehlasoval. Návrh sme nepostúpili do druhého čítania. A pán poslanec Šimko bude uvádzať hlasovanie v prvom čítaní o návrhu poslancov Júliusa Brocku, Ivana Mikloša a Kláry Sárközy na vydanie zákona, ktorým sa mení a dopĺňa zákon č. 311 Z. z. Zákonník práce, je to tlač 993. (Hlasovanie o návrhu poslancov Národnej rady Slovenskej republiky Júliusa Brocku, Ivana Mikloša a Kláry Sárközy na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov , tlač 993.)
Hlina, Alojz, poslanec NR SR (2024-04-30):
No ja to teraz skúsim zrekapitulovať, že pán minister životného prostredia, kandidát niekedy za kotlebovcov, je vlastne teraz lobistom firmy ESET. Ako minister životného prostredia sem predkladal zákony, ktoré výrazným spôsobom poškodzujú životné prostredie. Neviem, či je naplnený účel a zmysel toho ministerstva, keď toto minister v takejto forme predkladá. Tí, čo za to zahlasujú v tej podobe, ako to je a bude predložené, ešte s tým dôvetkom o rúbaní, tak si vedzte, že sa stanete aj vrahmi tisícok bytostí, či v tvare vajíčka alebo v tvare vyliahnutom mladého vtáčatka, a neviem ešte, pokúšam sa tak, aby som teda, to zazvonilo na nejakú citovú nôtu, ak ešte tam niekde u vás nejaká je. Toto sa naozaj stane, to sa naozaj stane. A či s tým, či s tým chcete ísť a chodiť a presviedčať, že to bolo to najsprávnejšie, čo ste mohli urobiť v daný moment, nech sa páči. Bojím sa, že vám niekto aj zatlieska, ale ja budem pozitívny. Verím, že nakoniec ľuďom dôjde, že to, čo robíte, robíte zle. Problém je, problém existuje, je problém s medveďom a dopadlo to tak, že s medveďom riešime aj vlka a s medveďom riešime aj rúbanie a s medveďom riešime aj to, že ideme zdecimovať nejaké vtáčie populácie na celom Slovensku. Tak to sme my Slovensko. Ďakujem.
Paška, Pavol, predseda NR SR (2012-06-20):
Pán poslanec Krajcer.
Glváč, Martin, podpredseda NR SR (2017-05-10):
Ďakujem. Prosím určeného spravodajcu, predsedu výboru pre pôdohospodárstvo a životné prostredie poslanca Petra Antala, aby informoval Národnú radu o výsledku rokovania výboru o tomto návrhu vlády. Nech sa páči.
P. Paška, predseda NR SR: (2008-02-06):
(Hlasovanie.) 138 prítomných, 93 za, 1 proti, 44 sa zdržalo. Návrh zákona sme postúpili do druhého čítania.
Galko, Ľubomír, poslanec NR SR (2015-12-04):
Nechýba mi k vystúpeniu, len aby si zapamätal, čo teraz poviem, lebo v zmysle rokovacieho poriadku... (reakcia z pléna a prerušenie vystúpenia predsedajúcim.)
Matečná, Gabriela, podpredsedníčka vlády a ministerka pôdohospodárstva a rozvoja vidieka SR (2019-04-03):
Dobrý deň prajem. Vážený pán predsedajúci, vážené panie poslankyne, páni poslanci, dopredu sa ospravedlňujem, keby som tak troška kašlala, som taký kašlavý človek, takže ospravedlňujem sa za moju indispozíciu, miernu. Takže dôvodom návrhu na skrátené legislatívne konanie je v nadväznosti na predbežné opatrenie Európskej komisie o pozastavení účinnosti zákona č. 385/2018 Z. z. o osobitnom odvode obchodných reťazcov a o doplnení zákona 595/2003 Z. z. o dani z príjmov v znení neskorších predpisov zamedziť ohrozeniu potravinovej bezpečnosti Slovenskej republiky. Ak by ostal citovaný zákon platný aj napriek tomu, že jeho účinnosť bola pozastavená bežným opatrením Európskej komisie, právna istota poľnohospodárskych a potravinárskych podnikov by mohla byť ohrozená v dôsledku toho, že pri vyhodnocovaní svojich prevádzkových a investičných možností by si neboli isté, do akej miery, resp. či vôbec môžu počítať s podporou štátu v nadväznosti na prerozdelenie časti odvodov od obchodných reťazcov, čo by mohlo viesť k narušeniu ich finančnej stability, tvorby rezerv na krytie potenciálnych rizík a strát spôsobených nepriaznivým počasím, napríklad suchom, povodňami, silným vetrom, a k ich existenčným problémom. Bližšie uvedené riziko ohrozenia ekonomickej stability poľnohospodárskych a potravinárskych podnikov by v konečnom dôsledku mohlo ohroziť aj potravinovú bezpečnosť Slovenskej republiky a spôsobiť štátu značné hospodárske škody, čím je aj odôvodnené prerokovanie návrhu v skrátenom legislatívnom konaní. Zároveň čo najskorším zrušením citovaného zákona zanikne dôvod pre pokračovanie konania zo strany Európskej komisie. Vážené panie poslankyne, páni poslanci, vzhľadom na vyššie uvedené dovoľujem si vás požiadať o prerokovanie predloženého návrhu. Ďakujem veľmi pekne.
Hrušovský, Pavol, podpredseda NR SR (2011-09-13):
Hlasujeme, páni poslanci, o návrhu prerokovať zákon vo výboroch, určiť gestorský výbor a lehotu, v ktorej majú výbory návrh prerokovať. (Hlasovanie.) 149 prítomných, 80 za, 1 proti, 67 sa zdržalo, 1 nehlasoval. Návrh sme schválili. Teraz poprosím pána poslanca Bučeka, aby z poverenia výboru pre obranu a bezpečnosť uviedol a predložil návrhy hlasovaní k prerokovávanému návrhu na vyslovenie súhlasu so Zmluvou medzi Slovenskou republikou a Ukrajinou o zmene a doplnení zmluvy o malom pohraničnom styku, ktorý prerokovávame ako tlač 439. Chcem len pripomenúť, že na vyslovenie súhlasu je potrebný súhlas nadpolovičnej väčšiny všetkých poslancov. Nech sa páči, pán poslanec Buček, prosím o návrh uznesenia. (Hlasovanie o návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Ukrajinou o zmene a doplnení Zmluvy medzi Slovenskou republikou a Ukrajinou o malom pohraničnom styku , tlač 439.)
B. Bugár, podpredseda NR SR: (2003-12-16):
Vážené panie poslankyne, páni poslanci, končím 20. schôdzu Národnej rady Slovenskej republiky. Ale ešte nekončíme. Chcem vás poinformovať, že hneď teraz vystúpi zbor Boanerges z Gymnázia sv. Uršule Bratislava. Takže, nech sa páči, už vás volám. A kým prídu, chcem vás tiež poinformovať, že predseda Národnej rady Slovenskej republiky aj pán minister Kaník vás potom po vystúpení tohto zboru pozývajú na už teraz dve čaše vína, nielen jednu čašu. (Potlesk.) A ešte predtým, kým teda nastúpia jednotlivci z tohto zboru, chcem upriamiť vašu pozornosť aj na ten súzvuk týchto jednotlivcov v zbore, skoro ako v Národnej rade. Nech sa páči. (Zborový spev piesne „Tichá noc, svätá noc“ v podaní študentov Gymnázia sv. Uršule v Bratislave.)
Richter, Ján, minister práce, sociálnych vecí a rodiny SR (2015-11-10):
Ďakujem pekne za slovo, pán predseda Národnej rady. Dovoľte, aby som vám poprial príjemný večer. Vážené panie poslankyne, páni poslanci, hlavným cieľom vládneho návrhu zákona je upraviť legislatívne prostredie v oblasti služieb zamestnanosti tak, aby podpora v zamestnanosti poskytovaná zo strany štátu mohla byť pre príjemcov dostupnejšia a menej zaťažujúca. Preto návrh zákona obsahuje výrazné zjednodušenie administratívnej záťaže pri poukazovaní splnenia podmienok na poskytovanie príspevkov v rámci aktívnych opatrení na trhu práce. Návrh zákona reaguje na odporúčania Rady Európskej únie, aby Slovensko prijalo opatrenia s cieľom účinnejšie riešiť dlhodobú nezamestnanosť, okrem iného aj prostredníctvom druhej šance na vzdelávanie a individuálneho prispôsobenia ďalšieho odborného vzdelávania. Navrhuje sa rozšíriť možnosť vzdelávania a prípravy pre trh práce uchádzačov o zamestnanie a zamestnancov aj o kurzy a programy vzdelávania, ktoré nie sú akreditované, ale poskytujú odborné vedomosti, zručnosti a schopnosti, ktoré sú podľa osobitných predpisov potrebné pre vykonávanie príslušných pracovných činností. Tento návrh taktiež reaguje na pozitívne výsledky aplikačnej praxe, konkrétne projektu REPAS, ktorý sa realizuje od konca minulého roka. Už od začiatku jeho realizácie sa prostredníctvom tohto projektu podporila rekvalifikácia takmer 12-tisíc uchádzačov o zamestnanie. Súčasne sa navrhuje vytvoriť nový legislatívny rámec na podporu mobility za prácou zmenou nastavenia príspevku na presťahovanie za prácou, ktorý v súčasnosti patrí medzi najmenej využívané aktívne opatrenia na trhu práce. Preto sa navrhuje jeho poskytovanie neviazať iba na zmenu trvalého pobytu, ale umožniť poskytnúť ho aj v prípade nahlásenia prechodného pobytu v súvislosti s presťahovaním sa v nadväznosti na získané zamestnanie. Zároveň sa navrhuje zmena spôsobu jeho poskytovania z paušálneho jednorazového príspevku na mesačný príspevok poskytovaný počas šiestich mesiacov, v prípade znevýhodnených uchádzačov o zamestnanie až počas dvanástich mesiacov. V rámci rokovania výborov Národnej rady bol podaný pozmeňujúci návrh, ktorým sa vytvorí možnosť poskytnutia príspevku na podporu vytvorenia nového pracovného miesta v prvom pravidelnom platenom zamestnaní aj právnickej osobe, respektíve fyzickej osobe, ktorá nezamestnáva žiadneho zamestnanca, napríklad samostatne zárobková činná osoba, ale vytvorí nové pracovné miesto, na ktoré chce prijať do pracovného pomeru uchádzača o zamestnanie vo veku do 25, respektíve 29 rokov. Ďalším podaným pozmeňovacím návrhom sa rieši kolízia medzi týmto návrhom zákona a návrhom zákona o trestnej zodpovednosti právnických osôb. Obidva pozmeňovacie návrhy podporujem a odporúčam schváliť. Ďakujem, skončil som.
Bugár, Béla, podpredseda NR SR (2019-10-22):
Áno, ďakujem pekne. Otváram rozpravu v rámci tohto čítania; prosím tabuľu upraviť, tak; a pýtam sa, či sa hlási niekto do rozpravy. Nie, vyhlasujem ju za skončenú. Nech sa páči.
Ivan, Miroslav, poslanec NR SR (2017-12-12):
Ďakujem za slovo. V rozprave k tejto novele zákona vystúpil jeden poslanec. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Hrušovský, podpredseda NR SR: (2002-05-15):
Návrh sme schválili. Teraz prosím pána poslanca Klemensa, aby uvádzal hlasovanie k návrhu zákona, ktorým sa mení a dopĺňa zákon č. 291/1996 Z. z. o odrodách a osivách . Pán poslanec. J. Klemens, poslanec: Ďakujem. Pán predsedajúci, odporúčam, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
I. Federič, poslanec: (2005-07-06):
(Akt tajnej voľby.) (Po akte tajnej voľby.)
P. Hrušovský, predseda NR SR: (2003-11-05):
(Hlasovanie.) 136 prítomných, 64 za, 12 proti, 59 sa zdržalo, 1 nehlasoval. Neschválili sme návrh. Budeme hlasovať o návrhu pod poradovým číslom...
Bugár, Béla, podpredseda NR SR (2018-05-28):
Na vystúpenie pána poslanca s faktickým poznámkami štyria. Končím možnosť sa prihlásiť. Pán poslanec Uhrík.
Sabo, Michal, poslanec NR SR (2024-10-02):
Milý Jožo, kolegyne, kolegovia, ako ste možno videli, bol som počas vystúpenia pána Pročka za pánom predsedajúcim, a tak sme sa dohodli, že v tomto pléne nebudeme používať nič, čo súvisí s tabletkami vo svojich argumentoch a argumentáciách a hádkach a rozhodne prestaneme. Verím, že dôjdeme k nejakému konsenzu aj v rámci tej revízie rokovacieho poriadku, k tomu, aby sme v argumentáciách a vzájomných prekáračkách prestali používať akékoľvek diagnózy. Minulý týždeň sme boli svedkami v tomto pléne absolútne nechutného výpadu poslanca Ľuptáka z poslaneckého klubu Slovenská národná strana pomlčka všetko, čo nasleduje za tým. Bolo to odporné, neľudské, škandalózne, mňa to veľmi urazilo a urazilo to nielen mňa, ale aj iných ľudí, ktorí sa buď liečia, alebo kedykoľvek liečili v psychiatrickej alebo psychologickej ambulancii. Prosím, prestaňme s týmto, ak spolu vieme nesúhlasiť, tak sa dá aj rešpektujúco, na základe dát a pri všetkej slušnosti. Ďakujem za pochopenie.
Pellegrini, Peter, podpredseda NR SR (2020-07-14):
Prezentujme sa a hlasujme o tomto návrhu pani spravodajkyni. (Hlasovanie.) 107 prítomných, za 76, proti bolo 10, zdržalo sa 18, nehlasovali 3. Konštatujem, že aj tento návrh sme schválili. Ďakujem veľmi pekne, pani spravodajkyňa. Na základe tohto rozhodnutia o skrátenom legislatívnom konaní pristúpime k prvému čítaniu o vládnom návrhu zákona, ktorým sa mení a dopĺňa zákon č. 468/2019 Z. z. o štátnom rozpočte na rok 2020 . Je to tlač 170. Poprosím pána podpredsedu vlády a ministra financií Eduarda Hegera, aby vládny návrh zákona uviedol. Pripomínam, že o jedenástej je štandardné hlasovanie o bodoch, ktoré sme prerokovali ešte v piatok. Máme tam štyri hlasovania; nie, dve, ak dovtedy neprerokujeme aj štátny rozpočet. Takže, nech sa páči, pán podpredseda vlády, máte slovo a o jedenástej sa opäť zídeme na hlasovaniach.
Zmajkovičová, Renáta, podpredsedníčka NR SR (2012-12-14):
Pán poslanec Osuský.
Jurinová, Erika, podpredsedníčka NR SR (2014-12-03):
Ďakujem pán spravodajca. Otváram rozpravu o tomto bode programu. Nedostala som žiadnu písomnú prihlášku. Chce sa niekto do rozpravy prihlásiť ústne? Nie je tomu tak. Prerušujem rokovanie o tomto bode programu. Pán minister, nechceli ste sa vyjadriť k nezačatej rozprave? Takže prerušujem rokovanie o tomto bode programu. V rokovaní pokračujeme ďalším bodom programu, ktorým je návrh Súhrnnej výročnej správy Slovenskej republiky za rok 2013 . Návrh je uverejnený ako tlač 1311 a spoločná správa výborov ako tlač 1311a. Návrh uvedie minister financií Peter Kažimír, ktorého prosím, aby sa ujal slova. Nech sa páči.
Pellegrini, Peter, predseda NR SR (2024-02-08):
Pán poslanec má námietku. Prezentujme sa a hlasujme o námietke pána poslanca Jakaba. (Hlasovanie.) Prítomných 140 poslancov, za 60, proti 76, zdržal sa 1, nehlasovali 3. Konštatujem, že sme námietke nevyhoveli. Pán spravodajca.
Pčolinský, Peter, podpredseda NR SR (2023-02-02):
Jedna faktická pán poslanec Vetrák.
Schlosár, Rastislav, poslanec NR SR (2021-04-01):
Ďakujem kolegom za faktické poznámky. Obzvlášť musím súhlasiť s kolegom Šimkom v tom, že naozaj je neprijateľné, aby na jednej strane museli drobní slovenskí podnikatelia zatvárať svoje prevádzky a na druhej strane tu máme otvorené veľké obchodné reťazce, ktoré sú v zahraničných rukách, v rukách zahraničných nadnárodných koncernov, máme tu otvorené banky, ktoré neboli prakticky nikdy zatvorené, na čom tiež možno vidieť, komu táto vláda slúži. Určite nie slovenským národným záujmom. Pokiaľ ide o tie poznámky od napríklad pána poslanca Dostála v tom, že je chybné možno očakávať od vládneho materiálu, aby tam boli aj nejaké negatíva. Ja si myslím, že takýto, takýto materiál, ktorý má rozhodovať o takej dôležitej veci, ako je predĺženie núdzového stavu, v takom niečom musí byť jednoducho zapracované aj výhody, aj nevýhody toho núdzového stavu. Ľuďom sa jednoducho musí povedať pravda, musia sa im povedať fakty a Národná rada je orgán, ktorý má o tom rozhodnúť. Samozrejme, vláda tam môže povedať, aký má na to celé ona názor, ale mala by tam uviesť aj negatíva. Takisto ako keď sme tu mali, ja neviem, referendum o Európskej únii, aj tam sme videli, že aké to bolo celé všetko jednostranné, a pritom sa tam hovorilo iba o výhodách a tie nevýhody sa absolútne zamlčovali, takisto je to teraz aj pri núdzovom stave. A pokiaľ ide, pán poslanec Šudík, o to, že my neponúkame nijaké riešenia ani o ničom nehovoríme, tak tu musím povedať, že jedno riešenie existuje na to, aby sa nezvyšovali počty nakazených. Stačí jednoducho neposielať ľudí sa povinne testovať, neposielať ich každý týždeň, aby stáli v nejakých radách a tam sa mohli nakaziť. To je napríklad jedno z riešení, ako zabrániť tomu, aby sa zvyšoval počet nakazených.
B. Bugár, podpredseda NR SR: (2002-11-14):
Pán poslanec, máte slovo.
Grendel, Gábor, podpredseda NR SR (2021-06-30):
S faktickou poznámkou pán poslanec Kuriak.
Nicholsonová, Lucia, podpredsedníčka NR SR (2016-04-22):
Pán poslanec Žarnay.
Hrnčiar, Andrej, podpredseda NR SR (2016-06-16):
Pán poslanec Sloboda.